text:
ກອງປະຊຸມສະຫຼຸບວຽກງານແຜນການ-ການລົງທຶນແລະ ການເງິນ ປະຈຳປີ 2020 ແລະ ທິດທາງປະຈຳປີ 2021 ຈັດຂຶ້ນລະຫວ່າງ ວັນທີ 4-5 ກຸມພາ 2021ໂດຍການເປັນປະທານກິດຕິມະສັກ ຂອງທ່ານທອງລຸນ ສີສຸລິດ, ນາຍົກລັດຖະມົນຕີ, ແລະເຂົ້າຮ່ວມໂດຍ ທ່ານ ສອນໄຊ ສີພັນດອນ, ຮອງນາຍົກລັດຖະມົນຕີ, ລັດຖະມົນຕີກະຊວງແຜນການ ແລະການລົງທຶນ, ທ່ານ ສົມດີ ດວງດີ, ຮອງນາຍົກລັດຖະມົນຕີ, ລັດຖະມົນຕີ ກະຊວງການເງິນ, ບັນດາທ່ານ ລັດຖະມົນຕີ, ປະທານອົງການທຽບເທົ່າຂັ້ນສູນກາງ, ເຈົ້າແຂວງ, ຮອງເຈົ້າແຂວງ, ຮອງປະທານອົງການທຽບເທົ່າຂັ້ນສູນກາງ, ຮອງລັດຖະມົນຕີ, ຮອງເຈົ້າຄອງນະຄອນຫຼວງວຽງຈັນ, ຫົວໜ້າກົມ, ຮອງກົມ, ແລະ ພະນັກງານຫຼັກແຫຼ່ງຂອງ ຂະແໜງ ແຜນການ ແລະ ການລົງທຶນ ແລະ ຂະແໜງການເງິນ ທົ່ວປະເທດ 998 ທ່ານ.
ກອງປະຊຸມຄັ້ງນີ້ເພື່ອ ສະຫຼຸບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ ແລະ ແຜນງົບປະມານແຫ່ງລັດ 5 ປີ (2016-2020), ທິດທາງ 5 ປີ (2021-2025) ແລະ ກຳນົດວຽກງານຈຸດສຸມໃນປີ 2021. ນອກຈາກນັ້ນ, ຜູ້ແທນກອງປະຊຸມ ຍັງໄດ້ປຶກສາຫາລືກ່ຽວກັບວຽກງານຈຸດສຸມຈຳນວນໜຶ່ງເປັນຕົ້ນ ການຈັດຕັ້ງປະຕິບັດຄໍາສັ່ງສະບັບເລກທີ 02/ນຍ, ຄໍາສັ່ງ ສະບັບເລກທີ 03/ນຍ, ການປັບປຸງຄໍາແນະນຳວ່າດ້ວຍການຈັດຕັ້ງປະຕິບັດກົດໝາຍການລົງທຶນຂອງລັດ, ແຜນງານການຫັນເປັນທັນສະໄໝຂອງຂະແໜງການເງິນ, ວຽກງານງົບປະມານ, ຄັງເງິນ, ວຽກສ່ວຍສາອາກອນ, ພາສີ, ວຽກງານຄຸ້ມຄອງຊັບສິນຂອງລັດ ແລະ ສະເໜີນິຕິກຳລຸ່ມກົດໝາຍຈໍານວນໜຶ່ງໃຫ້ກອງປະຊຸມປະກອບຄຳຄິດຄຳເຫັນ.
ກອງປະຊຸມໄດ້ຕີລາຄາວ່າ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ ແລະ ແຜນງົບປະມານແຫ່ງລັດ 5 ປີ ຜ່ານມາໄດ້ດໍາເນີນໄປໃນສະພາບການທີ່ບໍ່ເອື້ອອໍານວຍເທົ່າທີ່ຄວນ ເນື່ອງມາຈາກສະພາບການຂອງສາກົນມີການປ່ຽນແປງໄປຢ່າງສັບສົນ ແລະຄາດຄະເນໄດ້ຍາກ ປະກອບກັບສະພາບພາຍໃນປະເທດ ທີ່ຍັງມີຄວາມຫຍຸ້ງຍາກຫຼາຍປະການໂດຍສະເພາະການລະບາດ ຂອງພະຍາດໂຄວິດ-19, ເຊິ່ງໄດ້ກາຍເປັນບັນຫາໃຫຍ່ຂອງໂລກ ທີ່ທໍາລາຍສະຖຽນລະພາບທາງດ້ານການເມືອງ, ຄວາມໝັ້ນຄົງ ແລະເສດຖະກິດຂອງເກືອບທຸກປະເທດໃນໂລກ ລວມທັງ ສປປ ລາວ.ນອກຈາກນັ້ນ ການແກ້ໄຂບັນດາບັນຫາພື້ນຖານທາງດ້ານເສດຖະກິດຍັງບໍ່ທັນສ້າງການຫັນປ່ຽນຢ່າງຈະແຈ້ງ, ໄພທຳມະຊາດທີ່ເກີດຂື້ນຢ່າງຕໍ່ເນື່ອງໃນແຕ່ລະປີ ໄດ້ກາຍເປັນສິ່ງທ້າທາຍອັນສຳຄັນ ໃຫ້ແກ່ສະເຖຍລະພາບຂອງເສດຖະກິດ ກໍຄືການປົກປັກຮັກສາ ແລະ ສ້າງສາພັດທະນາປະເທດຊາດພວກເຮົາ. ແຕ່ຍ້ອນການນໍາພາ-ຊີ້ນໍາ ຢ່າງໃກ້ຊິດ ຂອງພັກ ແລະ ລັດຖະບານ ກໍ່ຄືຂອງບັນດາຂະແໜງການ ແລະ ທ້ອງຖິ່ນ ໃນຂອບເຂດທົ່ວປະເທດທີ່ໄດ້ອອກນະໂຍບາຍ ແລະ ມາດຕະການຕ່າງໆ ເພື່ອຮັບມືກັບສະພາບການເຫຼົ່ານັ້ນຢ່າງຕັ້ງໜ້າ ເປັນຕົ້ນບັນດາມາດຕະການ ເພື່ອກະຕຸ້ນ ແລະ ແກ້ໄຂ ສະພາບເສດຖະກິດ, ການປັບປຸງສະພາບແວດລ້ອມ ໃນການດໍາເນີນທຸລະກິດ. ອັນທີ່ພົ້ນເດັ່ນ ແມ່ນລັດຖະບານ ໄດ້ມີມາດຕະການຢ່າງທັນການໃນການປ້ອງກັນແລະຄວບຄຸມການແຜ່ລະບາດຂອງພະຍາດ ໂຄວິດ-19 ແລະ ໄດ້ອອກນະໂຍບາຍ ແລະ ມາດຕະການຕ່າງໆ ເພື່ອຫຼຸດຜ່ອນຜົນກະທົບຕໍ່ກັບເສດຖະກິດ ແລະ ສັງຄົມ ເຮັດໃຫ້ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ ແລະ ແຜນງົບປະມານແຫ່ງລັດ ປະຈໍາປີ 2020 ມີຄວາມຄືບໜ້າດີສົມຄວນ.
ແຜນພັດທະນາເສດ ຖະກິດ-ສັງຄົມແຫ່ງຊາດ ແລະ ແຜນງົບປະມານແຫ່ງລັດ ປີ 2021 ໄດ້ກຳນົດຄາດໝາຍສູ້ຊົນ ເຮັດໃຫ້ ລວມຍອດມູນຄ່າຜະລິດຕະພັນພາຍໃນ (GDP) ປີ2021ເພີ່ມຂຶ້ນຢ່າງຕໍ່າຢູ່ໃນລະດັບ4%, ຮັບປະກັນສະຖຽນລະພາບ ທາງດ້ານເສດຖະກິດມະຫາພາກ, ສູ້ຊົນປະຕິບັດແຜນລາຍຮັບງົບປະມານ ໃຫ້ໄດ້ 27.629 ຕື້ກີບ ຫຼື ທຽບເທົ່າ 15,13% ຂອງ GDP ແລະ ລາຍຈ່າຍງົບປະມານທັງໝົດ 31.583 ຕື້ກີບ ຫຼືເທົ່າກັບ 17,30% ຂອງ GDP ແລະ ບັນດາຄາດໝາຍອື່ນໆ ທີ່ໄດ້ກໍານົດໄວ້ ໃນແຜນພັດທະນາເສດຖະກິດ-ສັງຄົມແຫ່ຊາດປະຈໍາປີ 2021, ມະຕິຂອງສະພາແຫ່ງຊາດສະບັບເລກທີ12/ສພຊ, ລົງວັນທີ 4ພະຈິກ 2020 ວ່າດ້ວຍການຮັບຮອງເອົາບົດລາຍງານ ຂອງລັດຖະບານກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດປະຈໍາປີ 2020 ແລະທິດທາງແຜນການປະຈໍາປີ 2021 ແລະມະຕິສະພາແຫ່ງຊາດສະບັບເລກທີ13/ສພຊ, ລົງວັນທີ 4 ພະຈິກ 2020 ວ່າດ້ວຍການຮັບຮອງເອົາບົດລາຍງານຂອງລັດຖະບານກ່ຽວກັບການສະຫຼຸບ ການຈັດຕັ້ງປະຕິບັດງົບປະມານແຫ່ງລັດ 9 ເດືອນ, ຄາດຄະເນປະຕິບັດໝົດປີ2020 ແລະແຜນການປະຈຳປີ 2021.
ໂອກາດໂອ້ລົມຕໍ່ກອງປະຊຸມຄັ້ງນີ້ ທ່ານ ທອງລຸນ ສີສຸລິດ ນາຍົກລັດຖະມົນຕີ ໄດ້ຍ້ອງຍໍຊົມເຊີຍທັງ 2 ຂະແໜງການ ທີ່ໄດ້ທຸ້ມເທເຮື່ອແຮງສະຕິປັນຍາ ເຂົ້າໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ ແລະ ແຜນງົບປະມານແຫ່ງລັດ ກໍຄື ການພັດທະນາຂອງປະເທດ ໃຫ້ມີຄວາມຄືບໜ້າເປັນກ້າວໆ, ພ້ອມທັງ ຮຽກຮ້ອງໃຫ້ຄະນະນໍາ ພ້ອມດ້ວຍພະນັກງານຫຼັກແຫຼ່ງຂອງຂະແໜງແຜນການ ແລະ ການລົງທຶນ ແລະ ຂະແໜງການເງິນ ແລະ ທຸກຂະແໜງການຕ້ອງໄດ້ຍົກສູງຄວາມຮັບຜິດຊອບໜ້າທີ່ການເມືອງຂອງຕົນ ໃນພາລະກິດ ການສ້າງສາ ແລະ ພັດທະນາປະເທດຊາດ ໃຫ້ມີຄວາມເຂັ້ມແຂງ ແລະ ໜັກແໜ້ນ, ມີຈິດໃຈຮັກຊາດ, ເສຍສະຫຼະເພື່ອສ່ວນລວມ, ຊື່ສັດບໍລິສຸດ ພ້ອມກັນສ້າງບາດລ້ຽວໃໝ່ຂອງການພັດທະນາ; ເພີ່ມທະວີຄວາມຮັບຜິດຊອບຂອງຕົນ ໃນການຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ, ວິໄສທັດຮອດປີ 2030 ແລະ ຍຸດທະສາດການພັດທະນາ ຮອດປີ 2025, ແຜນພັດທະນາເສດຖະກິດ-ສັງຄົມແຫ່ງຊາດ ແລະ ແຜນງົບປະມານແຫ່ງລັດ ປີ 2021 ໃຫ້ມີໝາກຜົນຕົວຈິງ ເພື່ອພ້ອມກັນຕັດສິນໃຈຜ່ານຜ່າສະພາບຂໍ້ຫຍຸ້ງຍາກຕ່າງໆ ແລະ ສ້າງພື້ນຖານການພັດທະນາເສດຖະກິດ-ສັງຄົມ ສູ່ທິດທີ່ມີຄຸນນະພາບ, ມີຈຸດສຸມ, ສີຂຽວ ແລະຍືນຍົງ ຕາມຈຸດໝາຍ ກ້າວຂຶ້ນສັງຄົມນິຍົມທີ່ພັກໄດ້ວາງໄວ້.


c: text/html

text:
The Dayton's Bluff Community Council ແມ່ນອຸທິດຕົນເພື່ອສົ່ງເສີມການມີສ່ວນຮ່ວມຂອງພົນລະເມືອງແລະສົ່ງເສີມຊັບສິນຂອງຕົວເມືອງໃຫ້ແກ່ທຸກຄົນ. ສ້າງຕັ້ງຂຶ້ນໃນປີ 1971, ພາລະກິດຂອງອົງການແມ່ນຈະເປັນຊັບພະຍາກອນຊຸມຊົນທີ່ມີຄຸນຄ່າສໍາລັບການຈັດຕັ້ງແລະການສະຫນັບສະຫນູນການປະຕິບັດຮ່ວມກັນໂດຍຜູ້ທີ່ກ່ຽວຂ້ອງເພື່ອປັບປຸງຄຸນນະພາບຊີວິດໃນເຂດເມືອງ Dayton's Bluff. ພວກເຂົາເຮັດແນວນີ້ໂດຍການເປັນເຈົ້າພາບຈັດກິດຈະກໍາຕ່າງໆໃຫ້ແກ່ຊຸມຊົນ.
ເຮັດໃຫ້ເກີດບັນຫາກ່ຽວກັບຖະຫນົນທີ 7
ໃນຕອນກາງຄືນສະພາຂອງບັນດາຖະຫນົນຕາເວັນອອກ 7 ໄດ້ກາຍເປັນເຫດການທີ່ຮັກແພງທີ່ສະມາຊິກຊຸມຊົນຫວັງວ່າຈະມີແຕ່ລະປີ. ໃນມື້ນີ້, ຄອບຄົວຂອງ Dayton's Bluff ຍ່າງທາງທຸລະກິດຕະວັນອອກ 7th Street, ປະຊຸມປະເທດເພື່ອນບ້ານ, ສົນທະນາກັບເຈົ້າຂອງທຸລະກິດທ້ອງຖິ່ນແລະເພີດເພີນກັບດົນຕີ, ອາຫານແລະກິດຈະກໍາຕ່າງໆ. ເຫດການນີ້ເນັ້ນເຖິງຄວາມຮັ່ງມີຂອງຜະລິດຕະພັນ, ການບໍລິການແລະຊັບພະຍາກອນຢູ່ໃນບ້ານຂອງ Dayton's Bluff, ສົ່ງເສີມໃຫ້ຊາວບ້ານຊື້ສິນຄ້າທ້ອງຖິ່ນແລະທຸລະກິດເພື່ອສະຫນັບສະຫນູນຊຸມຊົນ. ມັນກໍ່ເປັນໂອກາດສໍາລັບພໍ່ແມ່ທີ່ຈະລົງທະບຽນລູກຂອງເຂົາເຈົ້າສໍາລັບກິດຈະກໍາກິລາ, ຜູ້ປະກອບການທ້ອງຖິ່ນເພື່ອຊອກຫາລູກຄ້າໃຫມ່, ແລະອາສາສະຫມັກຊຸມຊົນຂອງທຸກໆຄົນເຮັດວຽກຮ່ວມກັນສະແດງຄວາມຫມັ້ນໃຈກັບ Dayton's Bluff ແລະກັນ.
Art on the Blocks
ຊາວຫນຸ່ມໄດ້ແຕ້ມກໍາແພງຊີມັງເກົ່າຢູ່ Margaret Park ເປັນສ່ວນຫນຶ່ງຂອງໂຄງການສິນລະປະກ່ຽວກັບທ່ອນໄມ້. ຜູ້ເຂົ້າຮ່ວມຈາກ 180 Degrees, Battle Creek Middle School, ຄຣິສຕະຈັກຂອງຄຣິສຕະຈັກວັນທີ 7, ແລະບ້ານ Dayton's Bluff ເຮັດວຽກໃນລະດູຮ້ອນໃນຊາວຫນຸ່ມກໍາແພງຫີນຕະຫຼອດພາກຕາເວັນອອກ. ຜ່ານໂຄງການນີ້, ຊາວຫນຸ່ມສະແດງຄວາມຄິດຂອງເຂົາເຈົ້າໂດຍຜ່ານສິນລະປະແລະກາຍເປັນຜູ້ທີ່ກ່ຽວຂ້ອງໃນການບໍາລຸງຮັກສາສວນ Margaret ແລະຄວາມກ້າວຫນ້າຂອງຄຸນນະພາບຂອງຊີວິດໃນຊຸມຊົນຂອງພວກເຮົາ.
New Moon Celebration
ໃນປີ 2014, ຄະນະກໍາມະຊຸມຊົນຂອງ Dayton's Bluff East Side Enterprise Center ໄດ້ເປີດປະຕູໃຫ້ຊຸມຊົນເພື່ອສະຫນຸກສະຫນານກັບການສະຫລອງວັນບຸນໃຫຍ່ຂອງລະດູເກັບກ່ຽວ. ສະມາຊິກຊຸມຊົນ flocked ກັບ "ຫໍສະຫມຸດຟຣີໃຫຍ່", ການຮ່ວມມືຂອງສະພາຊຸມຊົນ, ລັດ Metropolitan ແລະ St. Paul ສາທາລະນະຫ້ອງສະຫມຸດ. ຊາວຫນຸ່ມອ່ານແລະເລືອກເອົາປື້ມຟຣີເພື່ອເອົາເຮືອນກັບຄອບຄົວຂອງເຂົາເຈົ້າ. ຜູ້ເຂົ້າຮ່ວມມັກອາຫານຟິວຊັ່ນຟີລິບ / ອາຊີຈາກຜູ້ວາງແຜນທີ່ຈະເປີດຮ້ານອາຫານຢູ່ທາງຕາເວັນອອກແລະອົງການຈັດຕັ້ງທີ່ມີສ່ວນຮ່ວມໃນການສ້າງສາຍພົວພັນຂອງຊຸມຊົນເພື່ອສົ່ງເສີມການລວມແລະການຮ່ວມມື.

robotstxt: allowed

filter: keep


text:
ກົມມາດຕະຖານ ແລະ ວັດແທກ, ກະຊວງອຸດສາຫະກໍາ ແລະ ການຄ້າ ສປປ ລາວ ຮ່ວມກັບ ມະຫາວິທະຍາໄລ ຄົມມະນາຄົມ ຕາເວັນຕົກສ່ຽງໃຕ້ ສປ ຈີນ ເຊັນບົດບັນທຶກການຮ່ວມມື ວ່າດ້ວຍ ວຽກງານມາດຕະຖານເຕັກນິກ ແລະ ກວດສອບທາງລົດໄຟ.
ພິທີເຊັນບົດບັນທຶກດັ່ງກ່າວຈັດຂຶ້ນໃນວັນທີ 29 ກັນຍາ 2022 ທີ່ກະຊວງອຸດສາຫະກໍາ ແລະ ການຄ້າ ໂດຍການລົງນາມຂອງ ທ່ານ ວຽງທອງ ວົງທະວິໄລ ຫົວໜ້າກົມມາດຕະຖານ ແລະ ວັດແທກ, ກະຊວງອຸດສາຫະກໍາ ແລະ ການຄ້າ ແລະ ທ່ານ ຢາງ ຕານ ອະທິການບໍດີ ມະຫາວິທະຍາໄລ ຄົມມະນາຄົມ ຕາເວັນຕົກສຽງໃຕ້ ສປ ຈີນ (ເຊັນລົງນາມຜ່ານ ວີດີໂອ ທາງໄກ), ມີ ທ່ານ ໂອ ຮ່າຍ ຫຼີນ ຮອງຫົວໜ້າຫ້ອງການຄວບຄຸມ ແລະ ຄຸ້ມຄອງການຕະຫຼາດ ແຂວງເສສວນ ສປ ຈີນ, ມີບັນດາຜູ້ຕາງໜ້າແຕ່ລະພາກສ່ວນ, ບັນດາຫົວໜ້າກົມ-ຮອງຫົວໜ້າກົມ ຈາກກະຊວງອຸດສາຫະກຳ ແລະ ການຄ້າ ແລະ ພາກສ່ວນທີ່ກ່ຽວຂ້ອງເຂົ້າຮ່ວມເປັນສັກຂີພິຍານ.
ໃນພິທີ ທ່ານ ວຽງທອງ ວົງທະວິໄລ ຫົວໜ້າກົມມາດຕະຖານ ແລະ ວັດແທກ ກ່າວວ່າ: ຈຸດປະສົງ ແລະ ຄວາມເປັນມາຂອງໂຄງການຮ່ວມມືດັ່ງກ່າວ ແລະ ການກະກຽມເຊັນບົດບັນທຶກຄັ້ງນີ້ ໂດຍອີງໃສ່ການພັດທະນາທາງດ້ານເສດຖະກິດ ແລະ ສັງຄົມ ໃນ ສປປ ລາວ ໄດ້ມີການຂະຫຍາຍຕົວຢ່າງຕໍ່ເນື່ອງ ເຮັດໃຫ້ຄວາມຕ້ອງການໃນການນໍາໃຊ້ ແລະ ຄວາມຮູ້ກ່ຽວກັບມາດຕະຖານ-ເຕັກນິກ ຂອງລະບົບທາງລົດໄຟ ເພື່ອໃຫ້ການບໍລິການມີຄວາມຮັບປະກັນ ແລະ ປອດໄພໃນສັງຄົມ.
ຜ່ານການປຶກສາຫາລືທັງສອງຝ່າຍ ຈຶ່ງໄດ້ຕົກລົງເຫັນດີເປັນເອກະພາບຮ່ວມກັນສ້າງບົດບັນທຶກ ການຮ່ວມມື ວ່າດ້ວຍວຽກງານມາດຕະຖານເຕັກນິກ ແລະ ກວດສອບ ທາງລົດໄຟ ຊຶ່ງມີລາຍລະອຽດວ່າດັ່ງນີ້: ທັງສອງຝ່າຍໄດ້ຕົກລົງເລກະພາບກັນສ້າງບົດບັນຕໍ່ການຮ່ວມມືລະຫວ່າງສອງຝ່າຍເພື່ອຊ່ວຍເຫຼືອ ແລະ ຊຸກຍູ້ສົ່ງເສີມໃນການປັບປຸງຍົກລະດັບທາງດ້ານລະບຽບການ, ວິຊາການ, ມາດຕະຖານເຕັກນິກ ໃນການກວດສອບ ທາງລົດໄຟຄື: 1. ກຳນົດ ມາດຕະຖານ-ເຕັກນິກ ທາງລົດໄຟ ແຫ່ງຊາດ ຂອງ ສປປ ລາວ; 2. ສ້າງຕັ້ງຫ້ອງທົດລອງ ເພື່ອດຳເນີນການກວດສອບ, ຢັ້ງຢືນ ແລະ ຮັບຮອງ ມາດຕະຖານ ເຕັກນິກ ທາງລົດໄຟ; 3. ສະໜອງດ້ານນິຕິກຳ, ລະບຽບການ, ເຕັກນິກວິຊາການ ກ່ຽວກັບ ວຽກງານມາດຕະຖານ ທາງດ້ານທາງລົດໄຟ; 4. ພັດທະນາຊັບພະຍາກອນມະນຸດ ໄລຍະສັ້ນ, ໄລຍະກາງ, ໄລຍະຍາວ ຢູ່ ສປ ຈີນ; 5. ສະໜັບສະໜູນງົບປະມານຄາດຄະເນທັງໝົດໃນການສ້າງ ແລະ ກວດສອບມາດຕະຖານ ທາງລົງໄຟ ຂອງ ສປປ ລາວ ແມ່ນ 4.000.000 ຢວນ ປະມານ 9,6 ຕື້ກີບ ງົບປະມານດັ່ງກ່າວ ແມ່ນນໍາໃຊ້ເຂົ້າໃນການສ້າງຫ້ອງທົດລອງ, ເຄື່ອງມືອຸປະກອນ, ພັດທະນາບຸກຄະລາກອນ ແລະ ໃຊ້ຈ່າຍໃນການຈັດຕັ້ງປະຕິບັດໂຄງການຮ່ວມມື.
ທ່ານກ່າວຕື່ມວ່າ: ບົດບັນທຶກການຮ່ວມມືສະບັບນີ້ ມີກໍານົດໄລຍະເວລາ 5 ປີ ນັບແຕ່ມື້ລົງລາຍເຊັນ ເປັນຕົ້ນໄປ, ຖ້າໂຄງການດັ່ງກ່າວຈັດຕັ້ງປະຕິບັດມີປະສິດທິຜົນດີ ແລະ ທັງສອງຝ່າຍ ຜ່ານການເຫັນດີເປັນເອກະພາບກັນ ກໍສາມາດຕໍ່ອາຍຸໄດ້ອີກ 5 ປີ ພ້ອມນີ້, ຂ້າພະເຈົ້າເຊື່ອໝັ້ນວ່າ ການລົງນາມໃນບົດບັນທຶກການຮ່ວມມືໃນຄັ້ງນີ້ ຈະຊ່ວຍ ຊຸກຍູ້ການຮ່ວມມືໃນຂໍ້ລິເລີ່ມ ໜຶ່ງແລວທາງໜຶ່ງເສັ້ນທາງ ແລະ ການເຊື່ອມຕໍ່ໃນພາກພື້ນ, ໄດ້ປະກອບສ່ວນອັນໃໝ່ເຂົ້າໃນການພັດທະນາ ຄວາມຈະເລີນຮຸ່ງເຮືອງຂອງພາກພື້ນ ແລະ ແມ່ນມາດຕະຖານທີ່ສໍາຄັນ ເພື່ອຊຸກຍູ້ການພັດທະນາທີ່ມີຄຸນນະພາບສູງຂອງການເຊື່ອມຕໍ່ທາງ ລົດໄຟຈີນ-ລາວ ໃນຂອບເຂດການຮ່ວມມືເສດຖະກິດຮອບດ້ານລະດັບພາກພື້ນ (RCEP). ພ້ອມນີ້, ຈະປະຕິບັດແນວຄວາມຄິດ ປະຊາຄົມຮ່ວມຊະຕາກຳ ລາວ-ຈີນ ຢ່າງສະເໝີຕົ້ນ ສະເໝີປາຍ ສືບຕໍ່ກ້າວຂຶ້ນສູ່ລະດັບໃໝ່.
ທ່ານ ຢາງ ຕານ ອະທິການບໍດີ ມະຫາວິທະຍາໄລ ຄົມມະນາຄົມ ຕາເວັນຕົກສຽງໃຕ້ ສປ ຈີນ ກ່າວວ່າ: ປັດຈຸບັນທາງລົດໄຟ ຈີນ-ລາວ, ລາວ-ຈີນ ໄດ້ເປີດໃຫ້ບໍລິການແລ້ວ ໄດ້ກາຍເປັນໂຄງການໜຶ່ງທີ່ສໍາຄັນໃນການກໍ່ສ້າງປະຊາຄົມຮ່ວມຊະຕາກໍາ ຈີນ-ລາວ, ການຮ່ວມກັນສ້າງຕັ້ງ ໜຶ່ງແລວທາງໜຶ່ງເສັ້ນທາງ ໃຫ້ມີປະສິດທິພາບສູງ ແລະ ມື້ນີ້ມະຫາວິທະຍາໄລຂອງພວກເຮົາໄດ້ຮ່ວມລົງນາມກັບກົມມາດຕະຖານ ແລະ ວັດແທກ, ກະຊວງອຸດສາຫະກໍາ ແລະ ການຄ້າ ສປປ ລາວ ເພື່ອການຮ່ວມມືພັດທະນາຢັ້ງຢືນມາດຕະຖານທາງລົດໄຟແຫ່ງຊາດລາວ ພາຍໃຕ້ຂໍ້ລິເລີ່ມດໍາເນີນການປະຕິບັດໜຶ່ງແລວທາງໜຶ່ງເສັ້ນທາງ ໃນຂັ້ນຕອນຕໍ່ໄປແມ່ນພວກເຮົາຈະປະຕິບັດແນວຄວາມຄິດປະຊາຄົມຮ່ວມຊາຕະກໍາ ຈີນ-ລາວ ຢ່າງສະເໝີຕົ້ນສະເໝີປາຍ ໃນຫຼັກການເຄົາລົບເຊິ່ງກັນ ແລະ ກັນ, ໄວ້ເນື້ອເຊື່ອໃຈເຊິ່ງກັນ ແລະ ກັນ.
ທັງນີ້, ການຮ່ວມມືຜົນປະໂຫຍດທັງສອງຝ່າຍ ພາຍໃຕ້ການຊີ້ນໍາຂອງກະຊວງອຸດສາຫະກໍາ ແລະ ການຄ້າ ສປປ ລາວ ແລະ ແຂວງເສສວນ ເຊື່ອໝັ້ນວ່າການຮ່ວມມືຄັ້ງນີ້ ຈະກາຍເປັນຮູບແບບໃໝ່ ຈີນ-ລາວ, ຈະຊຸກຍູ້ການພັດທະນາທາງລົດໄຟແຫ່ງຊາດລາວແບບຍືນຍົງ ແລະ ການເຊື່ອມໂຍງເຂົ້າກັນກັບບັນດາປະເທດບ້ານໃກ້ເຮືອນຄຽງ, ຈະຊຸກຍູ້ການພັດທະນາເສດຖະກິດ-ສັງຄົມ ຂອງສອງຊາດ ຈີນ-ລາວ ແລະ ເພີ່ມສາຍພົວພັນຂອງສອງຊາດຕື່ມອີກ.


text:
ຕອນບ່າຍວັນທີ 28 ກໍລະກົດ, ຢູ່ຮ່າໂນ້ຍ, ໃນການຕ້ອນຮັບທ່ານເອກອັກຄະລັດຖະທູດ ຮຸງກາຣີ ປະຈຳ ຫວຽດນາມ Ory Csaba ເນື່ອງໃນໂອກາດເຂົ້າຢ້ຽມອຳລາສິ້ນສຸດອາຍຸການປະຕິບັດງານທາງການທູດຢູ່ ຫວຽດນາມ, ທ່ານປະທານປະເທດຫວຽດນາມ ຫງວຽນຊວັນຟຸກ ຕີລາຄາສູງການປະກອບສ່ວນຢ່າງຕັ້ງໜ້າຂອງທ່ານເອກອັກຄະລັດຖະທູດເຂົ້າໃນການເພີ່ມພູນຄຸນສ້າງສາຍພົວພັນລະຫວ່າງສອງປະເທດ. ທ່ານປະທານປະເທດ ຫວຽດນາມ ຢັ້ງຢືນວ່າ ຫວຽດນາມ ຍາມໃດກໍຖືເປັນສຳຄັນ ແລະ ປາດຖະໜາ ຢາກເພີ່ມທະວີການພົວພັນຮ່ວມມືໃນຫຼາຍດ້ານກັບ ຮຸງກາຣີ ເຊິ່ງເປັນຄູ່ຮ່ວມມືຮອບດ້ານທຳອິດຂອງ ຫວຽດນາມ ໃນຈຳນວນປະເທດເພື່ອນມິດທີ່ເປັນມູນເຊື້ອຢູ່ເອີຣົບຕາເວັນອອກກາງ. ທ່ານໃຫ້ຮູ້ວ່າ ຫວຽດນາມ ກໍພວມສ້າງເງື່ອນໄຂສະດວກໃຫ້ແກ້ການສ້າງສູນວັດທະນະທຳ ແລະ ປະຊາຄົມ ຮຸງກະຣີ ປະຈຳ ຮ່າໂນ້ຍ ໂດຍໄວ, ເຊິ່ງເປັນຂົວເຊື່ອມຕໍ່ໃຫ້ແກ່ການພົວພັນແລກປ່ຽນລະຫວ່າງປະຊາຊົນສອງປະເທດ.
vovworld.vn


text:
ສະຖາບັນພັດທະນາສີມືແຮງງານ, ເປັນສະຖາບັນໜຶ່ງ ໃນການຄົ້ນຄວ້າວິທະຍາສາດການພັດທະນາສີມືແຮງງານ, ສ້າງມາດຕະຖານສີມືແຮງງານ, ເຝິກສີມື, ທົດສອບອອກໃບຢັ້ງຢືນສີມືແຮງງານ ແລະຈັດການແຂ່ງຂັນສີມືແຮງງານ, ເຮັດໜ້າທີ່ບຳລຸງ-ກໍ່ສ້າງຜູ້ບໍລິຫານຄູ່ພັດທະນາສີມືແຮງງານ. ດັ່ງນັ້ນ, ກຳມະບານຮາກຖານສູນຂໍ້ມູນຂ່າວສານການເມືອງ ແລະການປົກຄອງ ແລະສູນຄົ້ນຄວ້າແນວຄິດ ໄກສອນ ພົມວິຫານ ຈຶ່ງໄດ້ມີຄວາມສົນໃຈໃນເລື່ອງພັດທະນາສີມືແຮງງານໃຫ້ແກ່ຜູ້ທີ່ມີຄວາມສົນໃຈດ້ານວິຊາຊີບຕ່າງໆ ຊຶ່ງໜຶ່ງໃນນັ້ນໄດ້ຕິດພັນກັບ ວຽກງານກຳມະບານຂອງສະຖາບັນດັ່ງ ກ່າວ, ໃນການບໍລິຫານ, ການຄຸ້ມຄອງ, ນະໂຍບາຍຕ່າງໆຕໍ່ສະມາຊິກກຳມະບານ, ພະນັກງານ, ຄູ-ອາຈານ ແລະນັກສຶກສາ.
ທັດສະນະສຶກສາໃນຄັ້ງນີ້ມີຂຶ້ນໃນວັນທີ 11 ສິງຫາ ນຳພາຄະນະຂອງ ທ່ານ ນ. ອຳພອນ ບຸນລືໄຕ ປະທານກຳມະ ບານຮາກຖານສູນຂໍ້ມູນຂ່າວສານການເມືອງ ແລະການປົກຄອງ ແລະສູນຄົ້ນຄວ້າແນວຄິດ ໄກສອນ ພົມວິຫານ ແລະເປັນກຽດເຂົ້າຮ່ວມທັດສະນະຂອງ ທ່ານ ປທ ນ. ວະໄລລັກ ອະໄພ ຫົວໜ້າສູນຂໍ້ມູນຂ່າວສານການເມືອງ ແລະ ການປົກຄອງ, ຄະນະສະຫະພັນກຳມະບານ ສະຖາບັນການເມືອງ ແລະ ການປົກຄອງແຫ່ງຊາດ ພ້ອມດ້ວຍສະມາຊິກໃນຮາກຖານ 10 ທ່ານ.
ທ່ານ ບຸນຍົງ ແກ້ວບົວພັນ ຮອງຫົວໜ້າສະຖາບັນພັດທະນາສີມືແຮງງານ ພ້ອມດ້ວຍຄະນະໄດ້ຕ້ອນຮັບໃນການໄປທັດສະນະຄັ້ງນີ້, ຊຶ່ງທ່ານໄດ້ສະແດງຄວາມຍິນດີຕ້ອນຮັບຕໍ່ຄະນະທັດສະນະສຶກສາ ແລະທ່ານໄດ້ນຳສະເໜີທີ່ຕັ້ງພາລະບົດບາດຂອງສະຖາບັນພັດທະນາສີມືແຮງງານ ຊຶ່ງເປັນສະຖາບັນ ໃນເລື່ອງພັດທະນາສີມືແຮງງານໃຫ້ແກ່ຜູ້ທີ່ມີຄວາມສົນ ໃຈດ້ານວິຊາຊີບຕ່າງໆຫຼາຍຂະແໜງ ຊຶ່ງແຕ່ລະປີມີຜູ້ທີ່ເຂົ້າມາສຶກສາຫຼາຍຮ້ອຍຄົນ ແລະໃນພິທີທັງສອງຝ່າຍໄດ້ສົນທະ ລາແລກປ່ຽນດ້ານວຽກງານກຳມະບານ, ນະໂຍບາຍສະມາຊິກກຳມະບານ ເພື່ອເປັນການແລກປ່ຽນບົດຮຽນປະສົບການ.
ນອກນັ້ນ, ທ່ານ ບຸນຍົງ ແກ້ວບົວພັນ ໄດ້ນຳພາທັດສະນສຶກສາ ໃນການຂຶ້ນຫ້ອງສິດສອນ ຂອງພະນັກງານ, ຄູ-ອາຈານໃນຂະແໜງວິຊາຊີບເສີມສວຍ, ປຸງແຕ່ງ, ຊ່າງໄຟຟ້າ, ຊ່າງສ້ອມແປງລົດ ແລະຂະແໜງພາສາເກົຼາຫຼີ.
ຂ່າວ: ຕາອັອດ ແສນທະວີສຸກ
ພາບ: ນ. ທິດດາວອນ ດວງປະເສີດ
ບັນນາທິການ: ປທ ບຸນປັນ ສຸມຸນທອງ


text:
ຂ່າວສານ
Vietnam Airlines ຂຸດຄົ້ນຖ້ຽວບິນສາກົນຖ້ຽວທຳອິດ ນັບແຕ່ເວລາເກີດໂລກລະບາດໂຄວິດ - 19
ຜູ້ຕາງໜ້າ Vietnam Airlines ແບ່ງປັນວ່າ ຖ້ຽວບິນນີ້ ໄດ້ສ້າງຂີດໝາຍເປີດປະຕູການບິນສາກົນປົກກະຕິຢ່າງເປັນທາງການ, ຟື້ນຟູຂົວເຊື່ອມຕໍ່ທາງການບິນຫວຽດນາມ ກັບ ໂລກ ແລະ ເປີດອອກແງ່ຫວັງຟື້ນຟູການບິນ, ການທ່ອງທ່ຽວຢ່າງແຮງ ພາຍຫຼັງໂລກລະບາດໂຄວິດ - 19. ຖ້ຽວບິນນອນໃນແຜນການຟື້ນຟູບັນດາຖ້ຽວບິນສາກົນ ປົກກະຕິຂົນສົ່ງຜູ້ໂດຍສານ ໄປຍັງສະຖານທີ່ທີ່ມີຄວາມປອດໄພຢູ່ລະດັບສູງ, ເລີ່ມແຕ່ວັນທີ 1 ມັງກອນ 2022 ໄດ້ຮັບການຕົກລົງຈາກລັດຖະບານ.ກ່ຽວຂ້ອງເຖິງຖ້ຽວບິນນີ້, ທ່ານ Uch Leang ຜູ້ຮັກສາການ ຫົວໜ້າກົມຄົ້ນຄ້ວາ ອາຊີ - ອາຟຼີກາ ແລະ ຕາເວັນອອກກາງ ຂຶ້ນກັບສະຖາບັນພົວພັນຕ່າງປະເທດ (ສະຖາບັນບັນດິດ ລາຊະອານາຈັກ ກຳປູເຈຍ) ຖືວ່າ ການເປີດຖ້ຽວບິນສາກົນ ແມ່ນການຕັດສິນຢ່າງແຮງ ແລະ ທັນການຂອງ ລັດຖະບານ ຫວຽດນາມ ໃນສະພາບການໃນພາກພື້ນ ທີ່ພວມມານະພະຍາຍາມຟື້ນຟູການເສດຖະກິດ - ສັງຄົມ, ຟື້ນຟູລະບົບສະໜອງທົ່ວໂລກ ທີ່ຖືກຂາດວັກຂາດຕອນໃນໄລຍະເກີດໂລກລະບາດໂຄວິດ - 19.
(ແຫຼ່ງຄັດຈາກ VOV)


text:
ຂ່າວສານ
ຫວຽດນາມ - ລາວ ມຸ່ງໄປເຖິງປີສາມັກຄີມິດຕະພາບ ປີ 2022
ໂດຍໄດ້ຮັບຄຳເຊື້ອເຊີນຂອງທ່ານນາຍົກລັດຖະມົນຕີ ສສ.ຫວຽດນາມ ຟ້າມມິງຈິງ, ຄະນະຜູ້ແທນຂັ້ນສູງຂອງປະເທດ ສປປ.ລາວ ໂດຍທ່ານນາຍົກລັດຖະມົນຕີ ພັນຄຳ ວິພາວັນ ນຳໜ້າຈະມາຢ້ຽມຢາມ ຫວຽດນາມ ຢ່າງເປັນທາງການໃນລະຫວ່າງວັນທີ 8 – 10 ມັງກອນ ປີ 2022, ເປັນປະທານຮ່ວມກອງປະຊຸມຄັ້ງທີ 44 ຂອງຄະນະກຳມະການລະຫວ່າງລັດຖະບານ ຫວຽດນາມ - ລາວ ແລະ ປຸກລະດົມປີສາມັກຄີມິດຕະພາບ ຫວຽດນາມ - ລາວ, ລາວ - ຫວຽດນາມ 2022. ການຢ້ຽມຢາມໄດ້ຢັ້ງຢືນຈິດໃຈສາມັກຄີ, ຄວາມສະໜິດຕິດພັນ, ຄວາມໄວ້ເນື້ອເຊື່ອໃຈຢ່າງສະເໝີຕົ້ນສະເໝີປາຍຂອງ ສອງພັກ, ສອງລັດ ແລະ ປະຊາຊົນສອງປະເທດ.ໃນຊຸມປີຜ່ານມາ, ການພົວພັນລະຫວ່າງສອງປະເທດ ຫວຽດນາມ ລາວ ໃນທຸກຂົງເຂດ ນັບແຕ່ດ້ານການເມືອງ - ການທູດ, ການປ້ອງກັນຊາດ - ປ້ອງກັນຄວາມສະຫງົບ, ເສດຖະກິດ, ວັດທະນະທຳ - ສັງຄົມ ນັບມື້ນັບໄດ້ເປີດກ້ວາງ ແລະ ພັດທະນາ, ນຳມາເຊິ່ງຜົນປະໂຫຍດອັນດີງາມໃຫ້ແກ່ປະຊາຊົນທັງສອງປະເທດ.
ໃນໄລຍະ ໂລກລະບາດໂຄວິດ - 19 ພວມມີການຜັນແປຢ່າງສັບສົນໃນຂອບເຂດທົ່ວໂລກ ກໍ່ຄືສົ່ງຜົນສະທ້ອນບໍ່ແມ່ນໜ້ອຍຕໍ່ສອງປະເທດ, ແຕ່ ຫວຽດນາມ - ລາວ ຍາມໃດກໍ່ຮຽງບ່າຮຽງໄຫຼ່ ໃນການຕໍ່ສູ້ຕ້ານໂຄວິດ - 19.
ປີ 2022 ແມ່ນປີທີ່ມີຄວາມໝາຍສຳຄັນ ໃນການພົວພັນຮ່ວມມື ລະຫວ່າງ ຫວຽດນາມ - ລາວ, ລາວ - ຫວຽດນາມ. ການນຳສອງປະເທດໄດ້ເຫັນດີເປັນເອກະພາບພ້ອມກັນຈັດບັນດາການເຄື່ອນໄຫວສະເຫຼີມສະຫຼອງ ວັນສຳຄັນຂອງ ຫວຽດນາມ ແລະ ລາວ ຄືວັນສະເຫຼີມສະຫຼອງ 60 ປີແຫ່ງວັນສ້າງຕັ້ງການພົວພັນທາງການທູດ (ວັນທີ 5 ກັນຍາ 1962 – ວັນທີ 5 ກັນຍາ ປີ 2022) ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ (18 ກໍລະກົດ ປີ 1977 – 18 ກໍລະກົດ ປີ 2022).
ການຢ້ຽມຢາມສັນຖະວະໄມຕີຫວຽດນາມ ຢ່າງເປັນທາງການ ຄັ້ງນີ້ ຂອງ ທ່ານນາຍົກລັດຖະມົນຕີ ພັນຄຳ ວິພາວັນ ອີກຄັ້ງໜຶ່ງຢັ້ງຢືນເຖິງ ການພົວພັນລະຫວ່າງສອງປະເທດ ຫວຽດນາມ ແລະ ລາວ ສືບຕໍ່ໄດ້ຮັບການປັບປຸງ ແລະ ເພີ່ມພູນຄູນສ້າງຢ່າງບໍ່ຢຸດຢັ້ງ, ເພີ່ມທະວີຄວາມໄວ້ເນື້ອເຊື່ອໃຈດ້ານການເມືອງ, ສ້າງຄວາມເຫັນດີເປັນເອກະພາບໃນວຽກງານຊີ້ນຳ, ຊຸກຍູ້ການຜັນຂະຫຍາຍບັນດາຂໍ້ຕົກລົງຂັ້ນສູງ.
(ແຫຼ່ງຄັດຈາກ VOV)